CELEX: 32007R1566
Language: et
Date: 2007-12-21 00:00:00
Title: Komisjoni määrus (EÜ) nr 1566/2007, 21. detsember 2007 , milles sätestatakse nõukogu määruse (EÜ) nr 1966/2006 (kalapüügi elektroonilise registreerimise ja aruandluse ning kaugseirevahendite kohta) üksikasjalikud rakenduseeskirjad

22.12.2007   
            
            
               ET
            
            
               Euroopa Liidu Teataja
            
            
               L 340/46
            
         
      KOMISJONI MÄÄRUS (EÜ) nr 1566/2007,
   21. detsember 2007,
   milles sätestatakse nõukogu määruse (EÜ) nr 1966/2006 (kalapüügi elektroonilise registreerimise ja aruandluse ning kaugseirevahendite kohta) üksikasjalikud rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 21. detsembri 2006. aasta määrust (EÜ) nr 1966/2006 kalapüügi elektroonilise registreerimise ja aruandluse ning kaugseirevahendite kohta, (1) eriti selle artiklit 5,
   ning arvestades järgmist:
   
               (1)
            
            
               Nõukogu määruse (EÜ) nr 2371/2002 (2) artikli 22 lõike 1 punktis c on sätestatud, et toimingud ühise kalanduspoliitika reguleerimisalas on lubatud juhul, kui kapten registreerib ja kannab viivitamata ette kalapüügiandmed, sealhulgas lossimis- ja ümberlaadimisandmed, ning koopia andmetest tehakse kättesaadavaks ametiasutustele.
            
         
               (2)
            
            
               Nõukogu määruse (EÜ) nr 1966/2006 kohaselt kohaldatakse püügipäeviku ning ümberlaadimis- ja lossimisdeklaratsiooni andmete elektroonilise registreerimise ja edastamise kohustust rohkem kui 24meetrise kogupikkusega ühenduse kalalaevade kaptenite suhtes 24 kuu jooksul alates rakenduseeskirjade jõustumisest ja rohkem kui 15meetrise kogupikkusega ühenduse kalalaevade kaptenite suhtes 42 kuu jooksul alates rakenduseeskirjade jõustumisest.
            
         
               (3)
            
            
               Igapäevane kalapüügiandmete esitamine aitab oluliselt suurendada jälgimis-, kontrollimis- ja järelevalvetegevuse tulemuslikkust ja tõhusust nii merel kui ka maal.
            
         
               (4)
            
            
               Nõukogu 12. oktoobri 1993. aasta määruse (EMÜ) nr 2847/93 (millega luuakse ühise kalanduspoliitika suhtes rakendatav kontrollisüsteem) (3) artiklis 6 on sätestatud, et ühenduse kalalaevade kaptenid peavad oma laevade tegevuse kohta püügipäevikut.
            
         
               (5)
            
            
               Määruse (EMÜ) nr 2847/93 artiklis 8 on sätestatud, et kui laeva kogupikkus on vähemalt 10 meetrit, esitab iga ühenduse kalalaeva kapten või kapteni esindaja pärast iga reisi ning 48 tunni jooksul pärast lossimist deklaratsiooni pädevatele ametiasutustele selles liikmesriigis, kus lossimine toimub.
            
         
               (6)
            
            
               Määruse (EMÜ) nr 2847/93 artiklis 9 on sätestatud, et enampakkumiskeskused või muud liikmesriikide volitatud ja liikmesriigis lossitud kalatoodete esmaturustuse eest vastutavad asutused või isikud esitavad pärast esmamüüki müügiteatise pädevatele ametiasutustele selles liikmesriigis, kelle territooriumil esmaturustamine toimub.
            
         
               (7)
            
            
               Samuti on määruse (EMÜ) nr 2847/93 artiklis 9 sätestatud, et kui kalatoodete esmaturustamine ei toimu liikmesriigis, kus tooted lossiti, tagab esmaturustamise seire eest vastutav liikmesriik müügiteatise koopia võimalikult kiire esitamise kõnealuste toodete lossimise seire eest vastutavale asutusele.
            
         
               (8)
            
            
               Määruse (EMÜ) nr 2847/93 artikliga 19 on ette nähtud, et liikmesriigid loovad arvutiandmebaasid ning kehtestavad eelkõige andmete ristkontrollimisi ja kontrollimist hõlmavad akrediteerimissüsteemid.
            
         
               (9)
            
            
               Määruse (EMÜ) nr 2847/93 artiklitega 19b ja 19e on ette nähtud, et ühenduse kalalaevade kaptenid koostavad püügikoormuse aruanded ja kannavad need püügipäevikusse.
            
         
               (10)
            
            
               Nõukogu määruse (EÜ) nr 2347/2002 (4) artikli 5 kohaselt peab ühenduse kalalaeva kapten, kellel on süvamere kalapüügiluba, registreerima püügipäevikus või lipuliikmesriigi poolt ettenähtud vormis andmed püügivahendite omaduste ja püügioperatsioonide kohta.
            
         
               (11)
            
            
               Nõukogu 26. aprilli 2005. aasta määruses (EÜ) nr 768/2005, millega moodustatakse Ühenduse Kalanduskontrolli Agentuur ja muudetakse määrust (EÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (5) on sätestatud ühiskasutuskavade toimimine.
            
         
               (12)
            
            
               Käesoleva määrusega ette nähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   I   PEATÜKK
   ÜLDSÄTTED
   Artikkel 1
   Kohaldamisala
   1.   Käesolevat määrust kohaldatakse:
   
               a)
            
            
               rohkem kui 24meetrise kogupikkusega ühenduse kalalaevade suhtes alates 1. jaanuarist 2010;
            
         
               b)
            
            
               rohkem kui 15meetrise kogupikkusega ühenduse kalalaevade suhtes alates 1. juulist 2011;
            
         
               c)
            
            
               registreeritud ostjate, registreeritud enampakkumiste korraldajate või muude liikmesriigi volitatud asutuste või isikute suhtes, kes vastutavad kalatoodete esmamüügi eest ning kelle kalatoodete müügi aastakäive on üle 400 000 euro, alates 1. jaanuarist 2009.
            
         2.   Olenemata lõike 1 punktist a kohaldatakse käesolevat määrust alates 1. jaanuarist 2010 varasemast kuupäevast rohkem kui 24meetrise kogupikkusega ühenduse kalalaevade suhtes, mis sõidavad teatava liikmesriigi lipu all, kui kõnealune liikmesriik on nii sätestanud.
   3.   Olenemata lõike 1 punktist b kohaldatakse käesolevat määrust alates 1. juulist 2011 varasemast kuupäevast rohkem kui 15meetrise kogupikkusega ühenduse kalalaevade suhtes, mis sõidavad teatava liikmesriigi lipu all, kui kõnealune liikmesriik on nii sätestanud.
   4.   Olenemata lõike 1 punktides a ja b sätestatud kuupäevadest, võivad liikmesriigid kooskõlas määruse (EÜ) nr 1966/2006 artikli 3 lõikega 2 kohaldada käesolevat määrust nende lipu all sõitvate 15 meetri pikkuste või lühemate laevade suhtes enne kõnealuseid kuupäevi.
   5.   Liikmesriigid võivad sõlmida kahepoolseid lepinguid, mis käsitlevad elektrooniliste aruandlussüsteemide kasutamist nende lipu all sõitvatel laevadel nende suveräänsete õiguste või jurisdiktsiooni alla kuuluvates vetes tingimusel, et kõnealused laevad vastavad kõigile käesoleva määrusega ettenähtud eeskirjadele.
   6.   Käesolevat määrust kohaldatakse ühenduse kalalaevade suhtes, olenemata vetest või sadamatest, kus nad püügioperatsioone teostavad.
   7.   Käesolevat määrust ei kohaldata ühenduse kalalaevade suhtes, mida kasutatakse üksnes vesiviljeluse jaoks.
   Artikkel 2
   Ettevõtjate ja laevade loetelu
   1.   Kõik liikmesriigid koostavad registreeritud ostjate, registreeritud enampakkumiste korraldajate ning muude liikmesriigi volitatud asutuste ja isikute loetelu, kes vastutavad kalatoodete esmamüügi eest ja kelle kalatoodete müügi aastakäive on üle 400 000 euro. Esimene võrdlusaasta on 2007 ja loetelu ajakohastatakse jooksva aasta (aasta n) 1. jaanuaril aasta n–2 400 000 eurot ületava kalatoodete müügi aastakäibe alusel. Kõnealune loetelu avaldatakse liikmesriigi ametlikul veebilehel.
   2.   Kõik liikmesriigid koostavad ja ajakohastavad korrapäraselt nende lipu all sõitvate selliste ühenduse kalalaevade loetelud, milles suhtes kohaldatakse käesoleva määruse sätteid kooskõlas artikli 1 lõigetega 2, 3, 4 ja 5. Kõnealused loetelud avaldatakse liikmesriigi ametlikul veebilehel liikmesriikide ja komisjoni vaheliste konsultatsioonide käigus kokkulepitud vormis.
   Artikkel 3
   Mõisted
   Käesolevas määruses kasutatakse järgmisi mõisteid:
   
               a)
            
            
               „püügioperatsioon” – mis tahes tegevus, mis on seotud kalade otsimise, püügivahendite vettelaskmise ja pardalehiivamisega ning saagi püügivahenditest eemaldamisega;
            
         
               b)
            
            
               „ühiskasutuskava” – plaan, millega kehtestatakse olemasolevate kontrolli- ja inspekteerimisvahendite kasutamise kord.
            
         II   PEATÜKK
   ELEKTROONILINE EDASTUS
   Artikkel 4
   Laeva kapteni või tema esindaja edastatav teave
   1.   Ühenduse kalalaevade kaptenid edastavad püügipäeviku ja ümberlaadimise andmed elektrooniliselt lipuliikmesriigi pädevatele asutustele.
   2.   Ühenduse kalalaevade kaptenid või nende esindajad edastavad lossimisdeklaratsiooni andmed elektrooniliselt lipuriigi pädevatele asutustele.
   3.   Kui ühenduse kalalaev lossib oma saagi liikmesriigis, mis ei ole tema lipuliikmesriik, edastavad lipuriigi pädevad asutused lossimisdeklaratsiooni andmed viivitamatult pärast selle saamist elektrooniliselt selle liikmesriigi pädevatele asutustele, kus saak lossiti.
   4.   Kui see on ühenduse eeskirjades ette nähtud, edastavad ühenduse kalalaevade kaptenid lipuliikmesriigi pädevatele asutustele elektrooniliselt selleks ettenähtud ajal sadamasse sisenemise eelteate.
   5.   Kui laev kavatseb siseneda liikmesriigi sadamasse, mis ei asu tema lipuliikmesriigis, edastavad lipuliikmesriigi pädevad asutused lõikes 4 nimetatud eelteate saamise järel selle viivitamatult elektrooniliselt rannikuäärse liikmesriigi pädevatele asutustele.
   Artikkel 5
   Esmamüügi või ülevõtmise eest vastutavate asutuste ja isikute poolt edastatav teave
   1.   Registreeritud ostjad, registreeritud enampakkumiste korraldajad ning muud liikmesriigi volitatud asutused ja isikud, kes vastutavad kalatoodete esmamüügi eest, edastavad müügiteatisesse kantava teabe elektrooniliselt selle liikmesriigi pädevatele asutustele, kelle territooriumil esmaturustamine toimub.
   2.   Kui esmaturustus toimub liikmesriigis, mis ei ole lipuliikmesriik, tagab liikmesriik, kus toimub esmaturustus, et müügiteatise andmete koopia saadetakse asjakohase teabe saamise järel elektrooniliselt lipuliikmesriigi pädevatele asutustele.
   3.   Kui kalatoodete esmaturustus ei toimu liikmesriigis, kus need lossiti, tagab liikmesriik, kus toimub esmaturustus, et müügiteatise andmete koopia saadetakse asjakohase teabe saamise järel viivitamatult elektrooniliselt järgmistele ametiasutustele:
   
               a)
            
            
               selle liikmesriigi pädevatele asutustele, kus kalatooted lossiti, ja
            
         
               b)
            
            
               kalatooted lossinud laeva lipuliikmesriigi pädevatele asutustele.
            
         4.   Ülevõtmisdeklaratsiooni omanik edastab ülevõtmisdeklaratsiooni kantava teabe elektrooniliselt selle liikmesriigi pädevatele asutustele, kus ülevõtmine tegelikult toimub.
   Artikkel 6
   Edastamise sagedus
   1.   Kapten edastab elektroonilise püügipäeviku andmed lipuliikmesriigi pädevatele asutustele vähemalt kord päevas hiljemalt kella 24.00ks; seda isegi siis, kui püüki ei toimunud. Ta saadab kõnealused andmed ka:
   
               a)
            
            
               lipuliikmesriigi pädeva asutuse nõudmisel;
            
         
               b)
            
            
               viivitamatult pärast viimast püügioperatsiooni;
            
         
               c)
            
            
               enne sadamasse sisenemist;
            
         
               d)
            
            
               merel toimuva mis tahes kontrolli ajal;
            
         
               e)
            
            
               ühenduse või lipuliikmesriigi õigusaktides määratud sündmuste korral.
            
         2.   Kapten võib elektroonilise püügipäeviku ja ümberlaadimisdeklaratsioonide parandusi edastada kuni viimase andmeedastuseni, mis toimub püügireisi lõppemisel ja enne sadamasse sisenemist. Parandused peavad olema selgelt märgistatud. Lipuliikmesriigi pädevad asutused säilitavad kõik elektroonilise püügipäeviku esialgsed andmed ja nendes andmetes tehtud parandused.
   3.   Kapten või tema esindaja edastab lossimisdeklaratsiooni elektrooniliselt kohe pärast lossimisdeklaratsiooni valmimist.
   4.   Mahalaadiva laeva ja vastuvõtva laeva kapten edastavad ümberlaadimise andmed elektrooniliselt kohe pärast ümberlaadimist.
   5.   Kapten säilitab lõikes 1 nimetatud andmete koopia kalalaeva pardal iga püügireisi jooksul kuni lossimisdeklaratsiooni esitamiseni.
   Artikkel 7
   Laevalt selle lipuliikmesriigi pädevatele asutustele edastavate andmete vorming
   Iga liikmesriik määrab tema lipu all sõitvatelt laevadelt tema pädevatele asutustele edastavate andmete vormingu.
   Artikkel 8
   Tagasiside sõnum
   Liikmesriik tagab, et tema lipu all sõitvatele laevadele saadetakse iga püügipäeviku ning ümberlaadimis- ja lossimisandmete edastamise korral tagasiside sõnum. Tagasiside sõnum sisaldab kättesaamise kinnitust.
   III   PEATÜKK
   ERANDID
   Artikkel 9
   Erandid
   1.   Liikmesriik võib vabastada tema lipu all sõitvad laevad artikli 4 lõikes 1 nimetatud kohustusest, kui kuni 24tunnine püügireis toimub tema suveräänsete õiguste või jurisdiktsiooni alla kuuluvates vetes, tingimusel, et saaki ei lossita väljaspool lipuliikmesriigi territooriumi.
   2.   Ühenduse kalalaevade kaptenid on vabastatud paberkandjal püügipäeviku, lossimis- ja ümberlaadimisdeklaratsioonide koostamise kohustusest
   3.   Ühenduse laevade kaptenid või nende esindajad, kes lossivad oma saagi liikmesriigis, mis ei ole nende laeva lipuliikmesriik, ei pea rannikuäärsele liikmesriigile esitama paberkandjal lossimisdeklaratsiooni.
   4.   Liikmesriigid võivad sõlmida kahepoolseid lepinguid, mis käsitlevad elektrooniliste aruandlussüsteemide kasutamist nende lipu all sõitvatel laevadel nende suveräänsete õiguste või jurisdiktsiooni alla kuuluvates vetes. Selliste lepingute kohaldamisalasse kuuluvad laevad ei pea kõnealustes vetes pidama paberkandjal püügipäevikut.
   5.   Ühenduse laevade kaptenid, kes registreerivad oma elektroonilises püügipäevikus määruse (EMÜ) nr 2847/93 artiklis 19b sätestatud püügikoormuse andmed, on vabastatud püügikoormuse aruande edastamise kohustusest teleksi, laevaseiresüsteemi (VMS), faksi, telefoni või raadio teel.
   IV   PEATÜKK
   ELEKTROONILISTE REGISTREERIMIS- JA ARUANDLUSSÜSTEEMIDE TOIMIMINE
   Artikkel 10
   Tegutsemine elektroonilise registreerimis- ja aruandlussüsteemi tehnilise rikke korral
   1.   Elektroonilise registreerimis- ja aruandlussüsteemi tehnilise rikke korral või juhul, kui see ei tööta, edastab laeva kapten või omanik või nende esindaja püügipäeviku, lossimisdeklaratsiooni ja ümberlaadimise andmed lipuliikmesriigi pädevatele asutustele lipuliikmesriigi kehtestatud viisil iga päev hiljemalt kella 24.00ks; seda isegi siis, kui püüki ei toimunud:
   
               a)
            
            
               lipuliikmesriigi pädeva asutuse nõudmisel;
            
         
               b)
            
            
               viivitamatult pärast viimast püügioperatsiooni;
            
         
               c)
            
            
               enne sadamasse sisenemist;
            
         
               d)
            
            
               merel toimuva mis tahes kontrolli ajal;
            
         
               e)
            
            
               ühenduse või lipuliikmesriigi õigusaktides määratud sündmuste korral.
            
         2.   Lipuliikmesriigi pädevad asutused uuendavad elektroonilise püügipäeviku andmeid kohe pärast lõikes 1 nimetatud andmete saamist.
   3.   Ühenduse kalalaev ei tohi pärast elektroonilise registreerimis- ja aruandlussüsteemi tehnilist riket või pärast seda, kui süsteem ei ole toiminud, lahkuda sadamast enne, kui süsteemi töö rahuldab lipuliikmesriigi pädevaid asutusi või kui lipuliikmesriigi pädevad asutused on lubanud laeval lahkuda. Lipuliikmesriik teatab viivitamatult rannikuäärsele liikmesriigile, kui lipuliikmesriik on lubanud enda lipu all sõitval laeval rannikuäärses liikmesriigis sadamast lahkuda.
   Artikkel 11
   Andmete saamata jäämine
   1.   Kui lipuliikmesriigi pädevad asutused ei ole saanud andmeid vastavalt artikli 4 lõigetele 1 ja 2, teatavad nad sellest võimalikult kiiresti laeva kaptenile või omanikule või nende esindajale. Kui selline olukord esineb ühe laeva puhul üle kolme korra aastas, tagab lipuliikmesriik selle laeva elektroonilise aruandlussüsteemi kontrollimise. Asjaomane liikmesriik uurib juhtumit, et selgitada välja, miks andmeid ei ole saadud.
   2.   Kui lipuliikmesriigi pädevad asutused ei ole saanud andmeid vastavalt artikli 4 lõigetele 1 ja 2 ning laeva viimane laevaseiresüsteemi kaudu edastatud asukoht oli rannikuäärse liikmesriigi vetes, teatavad nad sellest võimalikult kiiresti rannikuäärse liikmesriigi pädevatele asutustele.
   3.   Laeva kapten või omanik või nende esindaja saadab kõik andmed, mille kohta on saadud teade vastavalt lõikele 1, lipuliikmesriigi pädevatele asutustele viivitamatult pärast kõnealuse teate saamist.
   Artikkel 12
   Andmetele juurdepääsu häired
   1.   Kui rannikuäärse liikmesriigi pädevad asutused märkavad oma vetes teise liikmesriigi lipu all sõitvat kalalaeva ja neil ei ole juurdepääsu andmetele vastavalt artiklile 15, taotlevad nad lipuliikmesriigi pädevatelt asutustelt andmetele juurdepääsu tagamist.
   2.   Kui lõikes 1 nimetatud juurdepääsu ei tagata nelja tunni jooksul taotluse saatmisest, teatab rannikuäärne liikmesriik sellest lipuliikmesriigile. Teate saamisel saadab lipuliikmesriik viivitamatult andmed rannikuäärsele liikmesriigile mis tahes olemasolevate elektrooniliste vahendite kaudu.
   3.   Kui rannikuäärne liikmesriik lõikes 2 nimetatud andmeid ei saa, saadab laeva kapten või omanik või nende esindaja andmed ja artiklis 8 nimetatud tagasiside sõnumi koopia rannikuäärse liikmesriigi pädevatele asutustele taotluse korral mis tahes olemasolevate elektrooniliste vahendite kaudu.
   4.   Kui laeva kapten või omanik või nende esindaja ei edasta rannikuäärse liikmesriigi pädevatele asutustele artiklis 8 nimetatud tagasiside sõnumi koopiat, keelatakse asjaomase laeva kalapüük rannikuäärse liikmesriigi vetes, kuni laeva kapten või tema esindaja saadab nimetatud asutustele tagasiside sõnumi või artikli 6 lõikes 1 nimetatud andmete koopia.
   Artikkel 13
   Andmed elektroonilise aruandlussüsteemi toimimise kohta
   1.   Liikmesriigid peavad andmebaasi oma elektroonilise aruandlussüsteemi toimimise kohta. See sisaldab vähemalt järgmist teavet:
   
               a)
            
            
               liikmesriigi lipu all sõitvate laevade loetelu, mille elektroonilises aruandlussüsteemis on esinenud tehnilisi rikkeid või mille elektrooniline aruandlussüsteem ei ole toiminud;
            
         
               b)
            
            
               elektroonilise püügipäeviku andmete edastuste arv päevas ja keskmine edastuste arv laeva kohta lipuliikmesriikide kaupa;
            
         
               c)
            
            
               edastatud lossimis-, ümberlaadimis- ja ülevõtmisdeklaratsioonide ning müügiteatiste arv lipuliikmesriikide kaupa.
            
         2.   Kokkuvõtlik teave liikmesriikide elektrooniliste aruandlussüsteemide toimimise kohta saadetakse komisjonile viimase nõudmisel liikmesriikide ja komisjoni vaheliste konsultatsioonide käigus kokkulepitud vormis ja sagedusega.
   V   PEATÜKK
   ANDMEVAHETUS JA JUURDEPÄÄS ANDMETELE
   Artikkel 14
   Liikmesriikidevahelise teabevahetuse vorming
   1.   Liikmesriikide vahel vahetatakse teavet lisas määratletud vormingus, mis põhineb XML-il (extensible mark-up language).
   2.   Lõikes 1 nimetatud andmete parandused tuleb selgelt sellisena märgistada.
   3.   Kui liikmesriik saab teiselt liikmesriigilt elektroonilist teavet, tagab ta tagasiside sõnumi saatmise kõnealuse liikmesriigi pädevatele asutustele. Tagasiside sõnum sisaldab kättesaamise kinnitust.
   4.   Lisas esitatud andmeelemendid, mida kaptenid peavad vastavalt ühenduse eeskirjadele püügipäevikusse kandma, on kohustuslikud ka liikmesriikidevahelises andmevahetuses.
   Artikkel 15
   Juurdepääs andmetele
   1.   Lipuliikmesriik tagab rannikuäärsele liikmesriigile reaalajas sidusjuurdepääsu nende tema lipu alla kuuluvate laevade elektroonilistele püügipäevikutele ja lossimisdeklaratsioonidele, kes teostavad püügioperatsioone kõnealuse rannikuäärse liikmesriigi suveräänsete õiguste või jurisdiktsiooni alla kuuluvates vetes.
   2.   Lõikes 1 nimetatud andmed sisaldavad vähemalt andmeid alates viimasest sadamast lahkumisest kuni lossimise lõpetamiseni. Eelneva 12 kuu püügireiside andmed on kättesaadavad taotluse korral.
   3.   Ühenduse kalalaeva kaptenil on oma lipuliikmesriigi andmebaasis säilitatavale elektroonilisele püügipäevikule turvaline juurdepääs 24 tundi ööpäevas ja seitse päeva nädalas.
   4.   Rannikuäärne liikmesriik annab ühiskasutuskava raames teise liikmesriigi kalanduse patrull-laevale sidusjuurdepääsu oma püügipäevikute andmebaasile.
   Artikkel 16
   Andmevahetus liikmesriikide vahel
   1.   Juurdepääs artikli 15 lõikes 1 nimetatud andmetele on tagatud turvalise Interneti-ühenduse kaudu 24 tundi ööpäevas ja seitse päeva nädalas.
   2.   Liikmesriigid vahetavad asjakohast tehnilist teavet, et tagada vastastikune juurdepääs elektroonilistele püügipäevikutele.
   3.   Liikmesriigid:
   
               a)
            
            
               tagavad, et käesoleva määruse kohaselt kogutud andmed salvestatakse turvaliselt infotehnoloogilistes andmebaasides, ning rakendavad kõik vajalikud abinõud nende andmete konfidentsiaalsuse tagamiseks;
            
         
               b)
            
            
               rakendavad kõik vajalikud tehnilised abinõud nende andmete kaitsmiseks juhusliku või ebaseadusliku hävitamise, juhusliku hävimise, kahjustumise, levitamise või neile ilma loata juurdepääsu eest.
            
         Artikkel 17
   Vastutav asutus
   1.   Igas liikmesriigis vastutab käesoleva määrusega ettenähtud andmete edastuse, vastuvõtmise, haldamise ja töötlemise eest üks asutus.
   2.   Liikmesriigid vahetavad lõikes 1 nimetatud asutuste nimesid ja kontaktandmeid ning teavitavad neist komisjoni.
   3.   Kõigist muudatustest lõigetes 1 ja 2 nimetatud andmetes tuleb viivitamatult teatada komisjonile ja teistele liikmesriikidele.
   VI   PEATÜKK
   LÕPPSÄTTED
   Artikkel 18
   Jõustumine
   Käesolev määrus jõustub 1. jaanuaril 2008.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. detsember 2007
      
         
            Komisjoni nimel
         
         
            komisjoni liige
         
         Joe BORG
         
      
   
   
      (1)  ELT L 409, 30.12.2006, lk 1, parandatud väljaandes ELT L 36, 8.2.2007, lk 3.
   
      (2)  EÜT L 358, 31.12.2002, lk 59. Määrust on muudetud määrusega (EÜ) nr 865/2007 (ELT L 192, 24.7.2007, lk 1).
   
      (3)  EÜT L 261, 20.10.1993, lk 1. Määrust on viimati muudetud määrusega (EÜ) nr 1967/2006 (ELT L 409, 30.12.2006, lk 11); parandatud väljaandes ELT L 36, 8.2.2007, lk 6.
   
      (4)  EÜT L 351, 28.12.2002, lk 6 Määrust on muudetud määrusega (EÜ) nr 2269/2004 (ELT L 396, 31.12.2004, lk 1).
   
      (5)  ELT L 128, 21.5.2005, lk 1.
   
      LISA
      ELEKTROONILISE TEABEVAHETUSE VORMING
      Üldised andmeelemendid
      
                  Andmeelemendid
               
               
                  Välja kood
               
               
                  Kirjeldus ja sisu
               
            
                  Kirje algus/lõpp
               
            
                  Kirje algus
               
               
                  SR
               
               
                  Püügipäeviku, müügiteatise deklaratsiooni või tagasiside sõnumi algust tähistav silt
               
            
                  Alamelemendid
               
            
                  Aadress
               
               
                  AD
               
               
                  Sihtkoht: riigi kolmetäheline ISO-kood
               
            
                  Kellelt
               
               
                  FR
               
               
                  Andmeid edastav riik (riigi kolmetäheline ISO-kood)
               
            
                  Sõnumi tüüp
               
               
                  TM
               
               
                  Sõnumi tüübi tähtkood (LOG, SAL, RET või COR)
               
            
                  Tagasiside
               
               
                  RS
               
               
                  Näitab saadud sõnumi/aruande olekut – ACK (vastu võetud) või NAK (ei ole vastu võetud)
               
            
                  Tagasiside vea kood
               
               
                  RE
               
               
                  Saadud sõnumite/aruannete vigu tähistavad numbrilised koodid
                  (101 – sõnum loetamatu, 102 – andmete väärtus või suurus on väljaspool lubatud piire, 104 – kohustuslikud andmed puuduvad, 106 – loata andmeallikas, 150 – järjestusviga, 151 – kuupäev/kellaaeg tulevikus, 250 – katse laevale teadet uuesti saata, 251 – laevale ei ole teatatud, 302 – ümberlaadimine enne sõnumit „Püük sisenemisel”, 303 – sõnum „Püük väljumisel” enne sõnumit „Püük sisenemisel”, 304 – asukohta ei ole edastatud, 350 – asukoht ilma sõnumita „Püük sisenemisel”)
               
            
                  Kirje number
               
               
                  RN
               
               
                  Sõnumi/aruande kalapüügi seirekeskuse poolt edastamise seerianumber (aastane arvestus)
               
            
                  Kirje kuupäev
               
               
                  RD
               
               
                  Sõnumi/aruande edastamise kuupäev (AAAAKKPP)
               
            
                  Kirje kellaaeg
               
               
                  RT
               
               
                  Sõnumi/aruande edastamise kellaaeg (TTMM, UTC järgi)
               
            
         
      Püügipäeviku andmeelemendid
      
                  Andmeelemendid
               
               
                  Välja kood
               
               
                  Kirjeldus ja sisu
               
            
                  Püügipäeviku elemendi algus/lõpp
               
            
                  Püügipäeviku deklaratsiooni algus
               
               
                  LOG
               
               
                  Püügipäeviku deklaratsiooni algust tähistav silt (sisaldab atribuuti RC, XR, IR, NA, VO, MA või TN ja elementi DEP, CAT, ENT, EXI, CRO, TRZ, TRA, LAN või RTP)
               
            
                  Põhielemendid
               
            
                  Lahkumisdeklaratsioon
               
               
                  DEP
               
               
                  Püügireisi alguses sadamast lahkumist tähistav silt (sisaldab atribuute DA, TI ja PO)
               
            
                  Sadamasse naasmise deklaratsioon
               
               
                  RTP
               
               
                  Püügireisi lõpus sadamasse naasmist tähistav silt (sisaldab atribuute DA, TI ja PO)
               
            
                  Saagideklaratsioon
               
               
                  CAT
               
               
                  Saagideklaratsiooni algust tähistav silt (sisaldab atribuute DA, TI, FO ja DU ning alamelementi POS, GEA või SPE)
               
            
                  Ümberlaadimisdeklaratsioon
               
               
                  TRA
               
               
                  Ümberlaadimisdeklaratsiooni algust tähistav silt (sisaldab atribuute DA, TI, TT, TF, TC ja FC ning SPE-alamelemente)
               
            
                  Lossimisdeklaratsioon
               
               
                  LAN
               
               
                  Lossimisdeklaratsiooni algust tähistav silt (sisaldab atribuute DA, TI ja PO ning POS ja SPE-alamelemente)
               
            
                  Püügikoormuse deklaratsioon: vööndisse sisenemine
               
               
                  ENT
               
               
                  Kalastusvööndisse sisenemise deklaratsiooni algust tähistav silt (sisaldab DA ja TI atribuuti ning POS ja SPE alamelemente)
               
            
                  Püügikoormuse deklaratsioon: vööndist lahkumine
               
               
                  EXI
               
               
                  Kalastusvööndist lahkumise deklaratsiooni algust tähistav silt (sisaldab atribuute DA ja TI ning alamelemente POS ja SPE)
               
            
                  Püügikoormuse deklaratsioon: kalastusvööndi läbimine
               
               
                  CRO
               
               
                  Kalastusvööndi läbimise deklaratsiooni algust tähistav silt (sisaldab elemente ENT ja EXI)
               
            
                  Püügikoormuse deklaratsioon: vööndite piire ületav kalapüük
               
               
                  TRZ
               
               
                  Kalastusvööndis vööndite piire ületava kalapüügi deklaratsiooni algust tähistav silt (sisaldab elemente ENT ja EXI)
               
            
                  Alamelemendid
               
            
                  Liigi alamdeklaratsioon
               
               
                  SPE
               
               
                  Kalaliigi üksikasju sisaldav silt (sisaldab SN, WT või WL või WS, NF atribuute ning PRO-alamelemente)
               
            
                  Töötlemise alamdeklaratsioon
               
               
                  PRO
               
               
                  Töötlemise üksikasju sisaldav silt (sisaldab atribuute PR, CF ja TY või DISi (vette tagasi laskmine))
               
            
                  Asukoha alamdeklaratsioon
               
               
                  POS
               
               
                  Kalalaeva asukoha kohta üksikasjalikku teavet sisaldav silt (sisaldab ZO-atribuuti ning püügikoormuse kohta atribuute LA ja LO)
               
            
                  Püügivahendite alamdeklaratsioon
               
               
                  GEA
               
               
                  Püügioperatsiooni ajal kasutatud püügivahendite kohta üksikasjalikku teavet sisaldav silt (sisaldab atribuute GE, ME, GD ja GL vastavalt püügikoormuse deklaratsioonile). Süvamereliikide puhul sisaldab atribuute NH, IT, FO ja FD
               
            
                  Atribuudid
               
            
                  Reisi number
               
               
                  TN
               
               
                  Püügireisi number jooksval aastal (001–999)
               
            
                  Kuupäev
               
               
                  DA
               
               
                  Edastamise kuupäev (AAAAKKPP)
               
            
                  Kellaaeg
               
               
                  TI
               
               
                  Edastamise kellaaeg (TTMM, UTC järgi)
               
            
                  Laeva põhitunnus
               
               
                  RC
               
               
                  Rahvusvaheline raadiokutsung
               
            
                  Laeva pardatunnus
               
               
                  XR
               
               
                  Laeva pardale (kerele) kantud registreerimisnumber
               
            
                  Laeva tunnus (CFR)
               
               
                  IR
               
               
                  Ühenduse laevastikuregistri number
               
            
                  Laeva nimi
               
               
                  NA
               
               
                  Laeva nimi
               
            
                  Laevaomaniku nimi
               
               
                  VO
               
               
                  Laevaomaniku nimi
               
            
                  Kapteni nimi
               
               
                  MA
               
               
                  Kapteni nimi
               
            
                  Sadama nimi
               
               
                  PO
               
               
                  Sadama kood (kahetäheline riigi kood (riigi kolmetäheline ISO kood) + kolmetäheline sadama kood, nt Edinburgh – GBEDI, Kiel – DEKEL ja Vigo – ESVGO)
               
            
                  Püügioperatsioonid
               
               
                  FO
               
               
                  Püügioperatsioonide (loomuste) arv 24-tunnise ajavahemiku jooksul
               
            
                  Kalapüügi aeg
               
               
                  DU
               
               
                  Püügi kestus minutites
               
            
                  Asukoht: laius
               
               
                  LA
               
               
                  Kraadides ja minutites väljendatud laiuskraad (N/S DDMM)
               
            
                  Asukoht: pikkus
               
               
                  LO
               
               
                  Kraadides ja minutites väljendatud pikkuskraad (E/W DDMM)
               
            
                  Kalastusvöönd
               
               
                  ZO
               
               
                  FAO põhipüügipiirkonna [ja ICES-i] liigituse (nt Läänemere ICES-i alamrajooni 24 puhul 27.3.24 [või III24], 21.1F [või 1F] NAFO rajooni 21.1F puhul jne) väikseim statistiline piirkond (alampiirkond, rajoon, alamrajoon jne)
               
            
                  Püügivahendi nimi
               
               
                  GE
               
               
                  FAO rahvusvahelise kalapüügivahendite statistilise klassifikatsiooni tähtkood
               
            
                  Kalapüügivahendi võrgusilma suurus
               
               
                  ME
               
               
                  Võrgusilma suurus (millimeetrites)
               
            
                  Kalapüügivahendi kõrgus
               
               
                  GD
               
               
                  Kalapüügivahendi kõrgus (meetrites)
               
            
                  Kalapüügivahendi pikkus
               
               
                  GL
               
               
                  Kalapüügivahendi pikkus (meetrites)
               
            
                  Liigi nimi
               
               
                  SN
               
               
                  Püütud liigi nimi (FAO kolmetäheline kood)
               
            
                  Kalade kaal
               
               
                  WT
               
               
                  Kalade eluskaal (kilogrammides)
               
            
                  Kalade arv
               
               
                  NF
               
               
                  Püütud kalade arv (kui kvoot on eraldatud kalade arvuna, nt lõhe puhul)
               
            
                  Ümberarvestuskoefitsient
               
               
                  CF
               
               
                  Kalade ja kalatoodete lossitud kaalu eluskaalu ümberarvestamise koefitsient
               
            
                  Lossitud kalade kaal
               
               
                  WL
               
               
                  Toote kaal lossimisdeklaratsioonis
               
            
                  Kala esitusviis
               
               
                  PR
               
               
                  Toote esitusviisi (kala töötlemise viisi) tähtkood:
                  WHL – terve kala; GUT – roogitud; GUH – roogitud + ilma peata; GUG – roogitud + lõpusteta; GUL – roogitud, koos maksaga; GTF – roogitud, saba ja uimed eemaldatud; GUS – roogitud, pea ja nahk eemaldatud; FIL – fileeritud; FIS – fileeritud + nahata; FSB – fileeritud nahaga + luud; FSP – fileeritud, nahata, ristluudega; HEA – pea eemaldatud; WNG – küljed; WNG + SKI – küljed + nahata; SKI – nahata; DIS - tagasi vette lastud
               
            
                  Töötlemise pakendi liik
               
               
                  TY
               
               
                  Kolmetäheline kood (CRT = karbid, BOX = kastid, BGS = kotid, BLC = plokid)
               
            
                  Ümberlaadimine: vastuvõttev laev
               
               
                  TT
               
               
                  Vastuvõtva laeva rahvusvaheline raadiokutsung
               
            
                  Ümberlaadimine: (doonor)laev
               
               
                  TF
               
               
                  Doonorlaeva rahvusvaheline raadiokutsung
               
            
                  Ümberlaadimine: vastuvõtva laeva lipuriik
               
               
                  TC
               
               
                  Ümberlaadimisel vastuvõtva laeva lipuriik (riigi kolmetäheline ISO kood)
               
            
                  Ümberlaadimine: doonorlaeva lipuriik
               
               
                  FC
               
               
                  Doonorlaeva lipuriik (riigi kolmetäheline ISO kood)
               
            
                  Süvamere lisakoodid
               
            
                  Keskmine konksude arv õngejadas
               
               
                  NH
               
               
                  Keskmine konksude arv õngejadas
               
            
                  Vee all olemise aeg
               
               
                  IT
               
               
                  Kalapüügivahendi vees olemise (kalapüügi) aeg kokku 24-tunnise ajavahemiku jooksul
               
            
                  Püügioperatsioonid
               
               
                  FO
               
               
                  Püügioperatsioonide (võrkude pardalehiivamiste, vedamiste ja õngejada vettelaskmiste) arv 24-tunnise ajavahemiku jooksul
               
            
                  Püügisügavus
               
               
                  FD
               
               
                  Ulatus merepinnast merepõhja
               
            
         
      Müügiteatise andmeelemendid
      
                  Andmeelement
               
               
                  Välja kood
               
               
                  Kirjeldus ja sisu
               
            
                  Müügiteatise elemendi algus/lõpp
               
            
                  Müügiteatise deklaratsiooni algus
               
               
                  SAL
               
               
                  Müügiteatise deklaratsiooni algust tähistav silt (sisaldab atribuute XR (RC, IR), NA, VO ja MA ning alamelementi SIF või TOV)
               
            
                  Põhielemendid
               
            
                  Müügiteatise teave
               
               
                  SIF
               
               
                  Müügiteatise üksikasju sisaldav silt (sisaldab atribuute DA, TI, SL, NS, NB, CN ja TD ning SIT-alamelementi)
               
            
                  Ülevõtmise teave
               
               
                  TOV
               
               
                  Ülevõtmise deklaratsiooni üksikasju sisaldav silt (sisaldab atribuuti DA, TI, SL, NS, NB, CN ja TD ning SIT-alamelementi)
               
            
                  Alamelemendid
               
            
                  Müüginimetus
               
               
                  SIT
               
               
                  Müügis oleva nimetuse üksikasju sisaldav silt (sisaldab atribuute FP, FF, SF, DL, PO, QC ja ZO ning alamelemente SPE, POS ja PRO)
               
            
                  Liigi alamdeklaratsioon
               
               
                  SPE
               
               
                  Kalaliigi üksikasju sisaldav silt (sisaldab SN, WT või WL või WS ja MZ atribuute ning PRO-alamelemente)
               
            
                  Töötlemise alamdeklaratsioon
               
               
                  PRO
               
               
                  Töötlemise üksikasju sisaldav silt (sisaldab atribuute PR, CF ja TY)
               
            
                  Atribuudid
               
            
                  Kuupäev
               
               
                  DA
               
               
                  Müügi kuupäev (AAAAKKPP).
               
            
                  Kellaaeg
               
               
                  TI
               
               
                  Müügi kellaaeg (TTMM, UTC järgi).
               
            
                  Müügi koht
               
               
                  SL
               
               
                  Müügi toimumise sadama kood või koha nimi (kui ei asu sadamas)
               
            
                  Müügi riik
               
               
                  SC
               
               
                  Müügi toimumise riik (riigi kolmetäheline ISO kood)
               
            
                  Laeva põhitunnus
               
               
                  RC
               
               
                  Rahvusvaheline raadiokutsung
               
            
                  Laeva pardatunnus
               
               
                  XR
               
               
                  Kala lossinud laeva pardale (kerele) kantud registreerimisnumber
               
            
                  Laeva tunnus (CFR)
               
               
                  IR
               
               
                  Ühenduse laevastikuregistri number
               
            
                  Laeva nimi
               
               
                  NA
               
               
                  Kala lossinud laeva nimi
               
            
                  Laevaomaniku või kapteni nimi
               
               
                  VO
               
               
                  Laevaomaniku või kapteni nimi
               
            
                  Müüja nimi
               
               
                  NS
               
               
                  Kala müüva enampakkumiskeskuse, muu asutuse või isiku nimi
               
            
                  Ostja nimi
               
               
                  NB
               
               
                  Kala ostva enampakkumiskeskuse, muu asutuse või isiku nimi
               
            
                  Müügilepingu viitenumber
               
               
                  CN
               
               
                  Müügilepingu viitenumber
               
            
                  Veodokumendi viide
               
               
                  TD
               
               
                  Viide veodokumendile või dokumendile T2M (määruse nr (EMÜ) 2847/93 art. 13)
               
            
                  Lossimise kuupäev
               
               
                  DL
               
               
                  Lossimise kuupäev (AAAAKKPP).
               
            
                  Sadama nimi
               
               
                  PO
               
               
                  Sadama kood (lossimissadam) (kahetäheline riigi kood (riigi kolmetäheline ISO kood) + kolmetäheline sadama kood, nt Edinburgh – GBEDI, Kiel – DEKEL ja Vigo – ESVGO)
               
            
                  Liigi nimi
               
               
                  SN
               
               
                  Püütud liigi nimi (FAO kolmetäheline kood)
               
            
                  Geograafiline päritolupiirkond
               
               
                  ZO
               
               
                  FAO põhipüügipiirkonna liigituse alusel, nt Läänemere ICES-i alamrajooni 24 puhul 27.3.24 [või III24], 21.1F [või 1F] NAFO rajooni 21.1F puhul jne
               
            
                  Kvoodi riik
               
               
                  QC
               
               
                  Ümberlaadimise käigus vastuvõetud kala lossiva laeva riigi kolmetäheline ISO kood, kui doonorlaeva ja vastuvõtva laeva lipuriigid on erinevad
               
            
                  Müüdud kala kaal
               
               
                  WS
               
               
                  Müüdud kala kaal (kilogrammides)
               
            
                  Kala suuruskategooria
               
               
                  SF
               
               
                  Kala suurus (1–8, üks suurus või kg, g, cm, mm või vajadusel kalade arv kilogrammis)
               
            
                  Kala värskuskategooria
               
               
                  FF
               
               
                  Kala värskuskategooria (Extra, A, B, E)
               
            
                  Kala miinimumsuurus
               
               
                  MZ
               
               
                  Kala miinimumsuurus (millimeetrites)
               
            
                  Ümberarvestuskoefitsient
               
               
                  CF
               
               
                  Kalade ja kalatoodete lossitud kaalu eluskaalu ümberarvestamise koefitsient
               
            
                  Kala esitusviis
               
               
                  PR
               
               
                  Toote esitusviisi (kala töötlemise viisi) tähtkood:
                  WHL – terve kala; GUT – roogitud; GUH – roogitud + ilma peata; GUG – roogitud + lõpusteta; GUL – roogitud, koos maksaga; GTF – roogitud, saba ja uimed eemaldatud; GUS – roogitud, pea ja nahk eemaldatud; FIL – fileeritud; FIS – fileeritud + nahata; FSB – fileeritud nahaga + luud; FSP – fileeritud, nahata, ristluudega; HEA – pea eemaldatud; WNG – küljed; WNG + SKI – küljed + nahata; SKI – nahata
               
            
                  Töötlemise pakendi liik
               
               
                  TY
               
               
                  Kolmetäheline kood (CRT = karbid, BOX = kastid, BGS = kotid, BLC = plokid)
               
            
                  Kala hind
               
               
                  FP
               
               
                  Kilohind (tehingu vääring/kg)
               
            
                  Toote sihtkoht
               
               
                  PD
               
               
                  Koodid: inimtoiduks, ülekandmine, tööstuslik kasutus